
	[bookmark: cysill]Targed/Target 1
	Gwna dy ystyriaeth o wahanol safbwyntiau (h.y. gwerthuso beirniadol a gwrthddadleuon) yn nodwedd mwy cyson yn dy ysgrifennu.

	Targed/Target 2
	Darllena'n ehangach o gwmpas y pwnc er mwyn cyfoethogi dy wybodaeth a'th dealltwriaeth ym mhellach.

	Targed/Target 3
	Prawf-ddarllena dy waith er mwyn lleihau ar wallau iaith. Byddai rhaglen fel Cysill yn dy gefnogi gyda hyn.































Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.

Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.

Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.
                                                                                        
                                            (Donalsdon, 2015:68)
Gan ddefnyddio’r 3 egwyddor bedagogaidd a’u nodir uchod. 
Trafodwch y rhain mewn perthynas a’ch profiad yn yr ysgol gan ddangos dealltwriaeth sicr, nodi cryfderau a meysydd i’w datblygu.

Comisiynodd Llywodraeth Cymru ‘dyfodol llwyddiannus’ i wella system addysg Cymru. Ysgrifennodd Donaldson ei adroddiad ar addysg yng Nghymru yn 2015. Ers hynny mae’r cwricwlwm newydd ‘cwricwlwm i Gymru wedi’i ryddhau a bydd yn cael ei gyflwyno i bob ysgol gynradd yng Nghymru yn 2022. Byddaf yn trafod yr addysgeg sy’n gysylltiedig â’r cyfnod sylfaen. “Pedagogy is defined simply as the method, and practice, of teaching” (TES, 2018). Byddaf hefyd yn trafod yr egwyddorion ysgrifennodd Donaldson yn ei adroddiad ‘dyfodol llwyddiannus’, a sut mae'r cyfnod sylfaen yn defnyddio'r egwyddorion hyn. Yn gyntaf, byddaf yn trafod y cyfnod sylfaen yn gyffredinol. Yna byddaf yn trafod yr elfennau pwysig sy'n gwneud y cyfnod sylfaen yn unigryw fel dysgu trwy chwarae; llais y plentyn; defnyddio themâu i wneud gwersi yn fwy diddorol i ddisgyblion a bod y cyfnod sylfaen yn gwricwlwm cyfannol. Yna byddaf yn trafod yr addysgeg a'r gwahanol ddulliau a ddefnyddir yn y cyfnod sylfaen, fel asesu ar gyfer dysgu. Yn olaf, byddaf yn trafod y cwricwlwm i Gymru.

Cyflwynwyd y cyfnod sylfaen i ysgolion cynradd Cymru ym mis Medi 2010. Nod y cyfnod sylfaen yw rhoi'r plentyn yng nghanol y dysgu. Cafodd y cynllun ei dreialu mewn ychydig o ysgolion cyn ei gyflwyno i'r wlad. Mae'r cyfnod sylfaen yn adeiladu ar agweddau da'r cwricwlwm blaenorol ond yn anelu at roi plant yng nghanol y cwricwlwm. O ganlyniad mae'n unigryw i Gymru.

Roedd y cyfnod sylfaen wedi edrych ar arfer da llefydd fel Reggio Emilia yn yr Eidal. Roedd eu harfer da yn cynnwys yr athrawon yn hefyd yn dysgu ac roedd phwyslais ar y gymuned ehangach a sut mae'n effeithio ar fywydau'r plant (What Is The Reggio Emilia Philosophy?, 2019). Gan fod y diwylliannau mor wahanol nad oedd Llywodraeth Cymru gallu ail-greu'r un cwricwlwm â Reggio Emilia. Fodd bynnag, mae tebygrwydd rhwng y ddau gwricwlwm fel mae’r ddau gwricwlwm ym mhlentyn canolig (What is The Reggio Emilia Philosophy?, 2019). 

Mae'r fframwaith y cyfnod sylfaen yn rhoi pwyslais mawr ar hawliau plant. Mae erthygl 12 o hawliau plant y cenhedloedd unedig wedi effeithio ar addysg mewn Cymru ac yn benodol mae’r cyfnod sylfaen yn rhoi pwyslais ar lais y plentyn. (Save the children, 1989). Fel y nodwyd yn y cyfnod sylfaen, mae erthyglau hawliau plant wedi dylanwadu ar y cwricwlwm (Llywodraeth Cymru, 2015). Ymgynghorir â phlant am eu barn ynghylch nifer o bethau sy'n effeithio ar eu haddysg, fel y penderfyniadau sy'n ymwneud â'r ysgol. Mae gan ysgolion Cymru gynghorau ysgol, clybiau eco a sefydliadau eraill i sicrhau bod llais y disgybl yn cael ei glywed. Tra ar leoliad, cwrddais â'r cyngor ysgol a oeddent yn gallu gwneud penderfyniadau a oedd yn effeithio arnynt. Ffordd arall y mae'r cyfnod sylfaen yn sicrhau bod llais y plentyn yn cael ei glywed yw trwy eu cynnwys wrth gynllunio gwers. Gall y plant wneud penderfyniadau ynghylch sut a beth yr hoffent ei astudio.

 Mae'r cyfnod sylfaen yn gwricwlwm cyfannol gan ei fod yn rhoi pwyslais ar y plentyn cyfan nid dim ond datblygu ei allu academaidd. Un o’r saith maes dysgu a phrofiad y cyfnod sylfaen yw datblygiad personol a chymdeithasol lles ac amrywiaeth ddiwylliannol ac mae pwyslais ar athrawon i siarad am berthnasau a theimladau eu disgyblion. Un esiampl o’r ysgol yn canolbwyntio ar les eu plant yw Ysgol Gynradd Gymunedol Woodlands (ESTYN, 2019). Mae’r ysgol yn defnyddio gwahanol strategaethau er mwyn gwella lles eu disgyblion gan gynnwys rhaglenni i ddatblygu hunan-barch a helpu rheoli emosiynau (ESTYN, 2019). 

Dull pwysig y mae'r cyfnodau sylfaen yn ei bwysleisio yw dysgu trwy chwarae. Mae'r cyfnod sylfaen yn credu bod dysgu trwy chwarae yn annog plant i fynegi eu hunain; yn helpu i ddatblygu meddwl beirniadol ac yn cynnwys plant yn eu dysgu mewn ffordd hwyliog. Byddai Montessori yn cytuno â'r syniad hwn y dylai dysgu fod yn hwyl i'r plant wrth iddi ddadlau bod plant yn dysgu pan fydd ganddynt ddiddordeb (Pound, 2006, tud. 30). Mae gan y cyfnod sylfaen saith maes dysgu dylai’r athrawon dysgu i’r disgyblion. Dyma’r saith maes dysgu.

Mesydd dysgu y cyfnod sylfaen: 
· Datblygiad Personol a Chymdeithasol Lles ac Amrywiaeth Ddiwylliannol
· Sgiliau Iaith, Llythrennedd a Chyfathrebu
· Datblygiad Mathemategol
· Gwybodaeth a Dealltwriaeth o’r Byd
· Datblygu’r Gymraeg 
· Datblygiad Corfforol
· Datblygiad Creadigol

  +  Addysg Grefyddol
(Llywodraeth Cymru, 2015)

Nod y cyfnod sylfaen yw cynnwys yr holl feysydd dysgu hyn trwy greu thema ar gyfer yr ystafell ddosbarth. Y syniad yw integreiddio'r holl feysydd hyn i wersi diddorol am un thema benodol. Nid yw'r plant yn ymwybodol eu bod yn astudio yn wahanol pynciau gan eu bod yn astudio am thema. Trwy ddefnyddio themâu mae'n creu ffordd gydlynol i integreiddio'r holl feysydd dysgu mewn un pwnc. Mae hefyd yn ffordd wych o gadw diddordeb y plant. Hefyd, tra roeddwn i ar leoliad, byddai'r athro/athrawes yn gofyn i'r plant beth hoffant nhw ei wybod am thema benodol. Yna awgrymodd y plant syniadau i'r athro/athrawes a byddai'n dweud a oedd yn addas neu beidio. Byddai'r athro/athrawes wedyn yn paratoi'r gwersi ac yn cynnwys maes dysgu trawsgwricwlaidd. Byddai'r ysgol fel arfer yn newid thema bob hanner tymor i astudio gwahanol bynciau. 

Mae'r cyfnod sylfaen hefyd yn gontinwwm gan ei fod yn adeiladu ar wybodaeth flaenorol, er enghraifft byddai blwyddyn un yn edrych ar odrifau ac eilrifau hyd at 20 ac yna byddai blwyddyn dau yn edrych ar odrifau ac eilrifau yn fwy manwl na blwyddyn un. Mae'r continwwm hwn yn gadael i’r disgyblion i adeiladu dealltwriaeth o wybodaeth flaenorol. Felly, mae'r cyfnod sylfaen yn gwricwlwm cyfannol sy'n canolbwyntio ar ddisgyblion ac sydd yn ceisio datblygu'r plentyn.

Mae’r egwyddor ‘Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol’ yn dadlau bod angen ystod o wahanol ddulliau i addysgu'n effeithiol (Donaldson, 2015, tud. 68). Daw’r egwyddor yma o’r adroddiad Donaldson oedd yn edrych sut gallaf addysg yng Nghymru wella. Yn yr adroddiad ‘Dyfodol Llwyddiannus’ mae Donaldson yn awgrymu bod addysgu uniongyrchol yn ddull sydd ei angen ar gyfer addysgu effeithiol ynghyd â dulliau eraill. Mae addysgu uniongyrchol yn ffordd effeithiol o addysgu ond mae angen i ansawdd yr addysgu fod yn dda. Gelwir y dull o addysgu uniongyrchol yn ‘behaviourist’ (TES, 2018). Mae ‘behaviourist’ yn golygu bod disgyblion yn dysgu gan eu hathro/athrawes ac yn cael ei annog i ddysgu gan yr athro/athrawes trwy roi clod i ymddygiad da ac anwybyddu ymddygiad negyddol (Berkeley, d.d.). Dadleuodd Skinner fod hon yn ffordd effeithiol o reoli ystafell ddosbarth gan y byddai plant yn dysgu i gael clod wrth yr athro/athrawes mae angen iddyn nhw i gadw at ei reolau (McLeod, 2018). Gall y dull hwn fod yn effeithiol i reoli dosbarth ond mae'n anodd cadw sylw plant os mai athro/athrawes yn ddim ond yn dysgu yn uniongyrchol. Yn ystod fy amser ar leoliad, fe wnes i addysgu'r plant yn uniongyrchol ond defnyddiais yr amser yna i gyflwyno’r testun. Wnes i erioed gadw'r plant ar y carped mwy na 10/15 munud ac roedden nhw'n ei chael hi'n anodd canolbwyntio. Roedd rhaid i mi hefyd ddefnyddio gwahanol dechnegau i gadw ffocws y plant fel canu, gofyn iddyn nhw fy helpu gyda gwahanol dasgau a symud o gwmpas yr ystafell pan oedd yn briodol. Felly, ni allaf ddychmygu athro/athrawes mewn dosbarth derbyn yn gallu addysgu'n uniongyrchol mwyafrif o’r amser.

Yn yr un modd â theori ‘behaviourist’, mae angen i blant fod yn ymwybodol o'r hyn y mae'r athro/athrawes yn ei ddisgwyl wrth o nhw a dyna pam rydyn ni'n asesu ar gyfer ddysgu. Mae'n rhaid i ni ddweud wrth y plant beth sy'n ddisgwyliedig iddyn nhw allu gwella. Mae’r egwyddor “mae addysgu a dysgu da yn ymestyn oddi mewn ac ar draws Meysydd Dysgu a Phrofiad” yn sôn am y ffordd mae athrawon yn dysgu'r wahanol feysydd dysgu gyda’i gilydd. Mae athrawon yn dysgu yn drawsgwricwlaidd oherwydd maen nhw yn dysgu gwahanol elfennau o’r cwricwlwm yn bob gwers. Ond i allu dysgu yn drawsgwricwlaidd mae rhaid i’r disgyblion gwybod beth maent yn cael i asesu arno. Felly mae asesu ar gyfer dysgu yn bwysig i wella safonau’r gwaith plant oherwydd maen nhw yn gwybod beth i wneud i wella eu gwaith. Disgrifiodd Dauncey fod “asesu ar gyfer dysgu yn cyfeirio at ddefnyddio asesu yn barhaus fel elfen graidd o addysgu” (Dauncey, 2017). Mae Dauncey yn awgrymu fod asesu ar gyfer dysgu yn fwy pwysig er mwyn rhoi adborth a thargedau ar gyfer disgyblion yn hytrach nag asesu ar gyfer atebolrwydd (Dauncey, 2017). Yn ystod fy amser mas ar brofiad fe welais sawl ffordd o asesu ar gyfer dysgu yn cael eu defnyddio yn y dosbarth. Rhai o’r technegau defnyddiwyd yr athro/athrawes oedd rhoi adborth ar waith y plentyn; rhoi targedau penodol i’r plentyn; cael disgyblion arall i edrych ar waith y plentyn a dweud pethau da am y gwaith; defnyddio meini prawf llwyddiant a chael y plentyn i asesu eu gwaith eu hun. Mae pedwar elfen o asesu ar gyfer dysgu sydd yn cael eu defnyddio yn y cyfnod sylfaen, sef defnyddio meini prawf llwyddiant i dangos i’r plant beth sydd yn wneud gwaith da; gallu siarad am wahanol syniadau ac ateb cwestiynau; cael adborth i gadw ar y trywydd iawn a hunanasesu ac asesu gwaith ffrindiau. Mae’r wahanol elfennau yn helpu’r disgyblion dod i adnabod beth sydd yn wneud gwaith da ac yn gallu gweld gwaith da help cymorth yr athrawon.

Dull arall o ddysgu yn effeithiol yw ‘constructivism’. Ffordd o ddisgrifio ‘constructivism’ yw bod y plant yn ymchwilwyr yn eu haddysg (TES, 2018). Mae dull ‘constructivism’ yn gadael y plant dewis beth maen nhw eisiau wneud ac mae’r athrawon yn gadael y plant i arwain y dysgu. Bydd Montessori yn cytuno gyda’r dull yma oherwydd credodd hi fod plant yn arwain y dysgu a ni ddylai athrawon gorfodi unrhyw blentyn i wneud dydyn nhw ddim eisiau (Pound, 2006, tud. 30). Byddai Piaget hefyd yn cytuno â'r dull hwn oherwydd dadleuodd bod plant yn dysgu o'u hamgylchedd. Credaf fod angen i'r plant ymgolli yn eu hamgylchedd i gael dealltwriaeth o'r byd (McLeod, 2018). Datblygodd Piaget ‘schemas’ sydd yn ffordd o ddeall y byd trwy brofiadau a datblygu gwybodaeth. Byddai'r plant yn dysgu sut i ddeall ac ymateb i'r byd trwy ddefnyddio'r hyn maen nhw wybod. Yna maen nhw'n ehangu ar yr hyn maen nhw'n ei wybod trwy gael gwahanol brofiadau (McLeod, 2018). Felly, byddai Piaget yn cytuno â'r dull hwn gan ei fod yn gadael i'r plant archwilio'r ystafell ddosbarth i ddysgu pethau sydd o ddiddordeb iddynt ac yn datblygu eu dealltwriaeth o'r byd. Tra roeddwn i ar leoliad, fe wnes i adael y plant ddewis lle roedden nhw eisiau dysgu ond sylweddolais fod angen arweiniad ar y plant i ddewis rhywbeth heblaw chwarae gyda legos. Mae rhoi dewisiadau i blant yn eu haddysg yn bwysig ond o fy mhrofiad i mae angen i athrawon arwain plant i ddysgu pethau na fyddai o ddiddordeb iddyn nhw ar y dechrau.

Dull arall o addysgu yw ‘social constructivism’ sy’n gyfuniad o addysgu uniongyrchol ar blentyn canolig (TES, 2018). Dyluniwyd y dull hwn gan Vygostsky a dadleuodd fod ‘learning [is] a collaborative process between student and teacher’ (TES, 2018). Mae’r dull hwn yn gyfuniad o ‘behaviourism’ ac ‘constructivism’ gan ei fod yn cymryd elfennau o’r ddau ddull. Mae Vygostsky yn awgrymu bod angen i blant allu gweithio gyda disgyblion eraill ond dylai'r wers gael ei harwain gan yr athro/athrawes (Berkeley, d.d.). Gallwn weld y dull hwn yn y cyfnod sylfaen wrth i blant gael heriau i'w cwblhau fel grŵp ond mae'r athro/athrawes yn cynllunio’r her ac yn arsylwi’r plant. 

Dadleua Donaldson fod angen i athrawon gymryd elfennau o wahanol ddulliau ac yn cyfuno gyda'i gilydd i addysgu’n dda. Yn fy mhrofiad mewn ysgolion dyma'r dull y mae'r athrawon yn ei ddefnyddio yn fwy aml.  Maent yn gweld y dulliau cadarnhaol ac yn eu hymgorffori yn eu haddysgu. Tra roeddwn yn fy ysgol leoliad gwelais fy athro/athrawes yn defnyddio’r dull ‘social constructivism’ gan fod yr athro/athrawes yn gadael y plant gael mewnbwn i’w haddysg. Ond roedd yn amlwg mai’r athro/athrawes oedd yn arwain y dysgu. 

Mae fframwaith y cyfnod sylfaen yn annog y dull ‘social constructivism’ wrth i’r cwricwlwm nodi’r hyn y mae’n rhaid i’r athrawon ei ddysgu i’r plant, ond yn gadael i’r athro/athrawes gwneud dewisiadau dros sut i addysgu’r wers. Felly, mae gan y plant lais ar sut maen nhw'n cael eu haddysgu ond mae gan yr athro/athrawes arweiniad ar yr hyn y mae'n rhaid iddo / iddi ei ddysgu. Mae Ysgol Gynradd Brychdyn yn awgrymu bod gan yr athrawon a'r disgyblion berthynas lle maen nhw'n gwneud penderfyniadau gyda'i gilydd (ESTYN, 2019). Mae'r plant yn y cyfnod sylfaen yn aml yn rhannu syniadau gwersi gyda'r athro/athrawes am bwnc penodol fel bod y plant yn cael mewnbwn yn eu dysgu (ESTYN, 2019). Fodd bynnag, mae'r syniadau o fewn pwnc penodol felly nid oes gan y plant ryddid i ddewis beth bynnag mae nhw eisiau.

Mae’r egwyddor “mae addysgu a dysgu da yn ymestyn oddi mewn ac ar draws meysydd dysgu a phrofiad” yn dadlau bod rhaid i athrawon meddwl fel gallant wella dealltwriaeth y plant o wahanol elfennau o'r cwricwlwm yn yr un wers (Donaldson, 2015, tud. 68). Felly mae'r plant yn datblygu sawl sgil heb sylweddoli hynny. Mae'n hanfodol i'r plant fwynhau'r thema fel nad yw'r dull trawsgwricwlaidd yn ddiflas i'r plant. Byddai De Vries (1997) yn cytuno bod angen i'r gweithgareddau mae'r athro/athrawes yn eu dewis o ddiddordeb i'r plant (Wood, 2015, tud. 50). Mae'r cyfnod sylfaen yn defnyddio themâu i geisio gwneud y gwersi mor ddiddorol â phosib. Mae hefyd yn gadael i'r disgyblion gwmpasu'r saith maes dysgu o dan un thema sy'n gwneud y gwersi yn fwy pwrpasol. Dadlau Wood bod dysgu gwersi trawsgwricwlaidd yn gadael y disgyblion i gymryd rhan mewn paratoi ac adeiladu gwers (Wood, 2015, tud. 53). Fel y trafodwyd, mae llais y plentyn yn bwysig yn y cyfnod sylfaen ac wrth gynllunio thema gall y plant awgrymu syniadau o'r hyn yr hoffent ddysgu amdano o dan y pwnc hwnnw. Tra roeddwn i ar leoliad roedd fy holl wersi yn cynnwys mwy nag un elfen o'r cwricwlwm. Hyd yn oed mewn addysg gorfforol, roeddwn i'n defnyddio cardiau fflach gyda rhifau gwahanol arnyn nhw, fel y byddai'r plant yn nodi'r rhif ac yn gwneud y dasg honno. Nod arall o’r dull trawsgwricwlaidd yw bod o ddiddordeb i'r plant i ddysgu am thema cyffroes. Dadleua Wood fod “successful learning lies in the teachers awareness of children’s play activities and the learning associated with it”(Wood, 2015, tud. 52). Felly, trwy ddefnyddio'r dechneg dysgu trwy chwarae a defnyddio thema dosbarth mae'n helpu i ymgorffori'r elfennau trawsgwricwlaidd. Trwy fy mhrofiad yn arsylwi ar yr athro/athrawes dosbarth roedd yn amlwg bod pwyslais ar wersi trawsgwricwlaidd i ddatblygu nifer o sgiliau ar yr un pryd.

Mae’r egwyddor ‘mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb’ yn pwysleisio fod rhaid i athrawon rhoi tasgau sydd o ddiddordeb i’r plant a rhaid adeiladu ar wybodaeth sydd wedi cael eu dysgu (Donaldson, 2015, tud. 68). Mae'r cyfnod sylfaen yn defnyddio triongl cynllunio sydd yn dechrau o'r tasgau ffocws lle mae'r plant yn cael eu haddysgu mewn grŵp bach rhwng 3-6 o blant. Mae'r athro/athrawes yn esbonio'r gwersi ac yn gweithio gyda'r plant i sicrhau eu bod yn deall y wers. Y cam nesaf yw darpariaeth ddatblygedig lle gall y plant ddysgu mwy am y sgil trwy gwblhau gwahanol heriau. Y cam olaf yw'r ddarpariaeth barhaus lle gall y plant ddysgu mwy am y sgil yn yr ardal chwarae rôl neu'r tu allan. Mae'r tri cham hyn yn sicrhau bod y disgybl yn cael profiad o ddysgu sgil benodol mewn gwahanol ffyrdd. Fe wnes i baratoi gwers trwy ddefnyddio'r triongl tra roeddwn i yn yr ysgol. Fe wnes i wers ar adnabod gwahanol ddarnau arian 1c, 2c, 5c a 10c. Yn gyntaf siaradais â'r grŵp am y darnau arian a'u gwahaniaethau. Yna danfonais hanner y grŵp i dorri a gludo lluniau o'r darnau arian a'u rhoi yn y blychau cywir. Aeth yr hanner arall i mewn i'r ardal chwarae rôl (Caffi Cai a Cath) i chwarae caffi gyda mi. Fe wnes i eu holi a'u cyfarwyddo i wneud derbynneb am yr holl fwydydd fy prynon nhw o'r caffi. Ar ôl i'r ddau grŵp orffen yna byddent yn cylchdroi. Awgrymodd Froebel bod chwarae yn greadigol yn hanfodol i ddatblygiad plant (Froebel yn Gray a MacBlain, 2015, tud. 3). Felly byddai Froebel yn cefnogi’r syniad o greu caffi yn y dosbarth i’r disgyblion dod i adnabod y darnau o arian. Byddai Piaget hefyd yn cytuno â'r dull hwn gan ei fod yn datblygu dealltwriaeth o’r byd trwy brofiad  (McLeod, 2018). Roedd y plant yn deall beth oedd arian a bod rhaid talu'r arian cywir am y bwyd.

Mae'r cwricwlwm i Gymru sydd yn cael i gyflwyno yn 2022 yn debyg iawn i'r cyfnod sylfaen. Mae'r meysydd dysgu yn y cwricwlwm i Gymru yn ychydig yn wahanol i'r cyfnod sylfaen. Dyma'r meysydd dysgu.

Meysydd dysgu a phrofiad: 
· Y Celfyddydau Mynegiannol
· Ieithoedd, Llythrennedd a Chyfathrebu
· Mathemateg a Rhifedd
· Iechyd a Lles
· Y Dyniaethau
· Gwyddoniaeth a Thechnoleg
(Cwricwlwm i Gymru, 2020). 

Nid oes gwahaniaeth mawr rhwng y meysydd dysgu yn y cyfnod sylfaen a'r cwricwlwm i Gymru. Dau wahaniaeth amlwg yw bod gan wyddoniaeth a'r dyniaethau meysydd dysgu eu hunain yn y cwricwlwm newydd. Hefyd, mae pwyslais ar y gwahaniaeth rhwng rhifedd a mathemateg yn y cwricwlwm i Gymru. Yr her fwyaf i’r cyfnod sylfaen yw ymgorffori'r pedwar diben ym mhob gwers. Dyma'r pedwar diben.

Pedwar diben: 
· ddysgwyr uchelgeisiol, galluog
· gyfranwyr mentrus, creadigol
· ddinasyddion egwyddorol, gwybodus
· unigolion iach, hyderus
(Cwricwlwm i Gymru, 2020). 
Ar ôl edrych ar y tair egwyddor ddysgu awgrymodd Donaldson yn ei adroddiad ‘dyfodol llwyddiannus’ gallaf ddadlau bod y cyfnod sylfaen yn defnyddio’r dulliau a’r egwyddorion hynny yn ei ddysgeidiaeth nawr. Gan fod y cyfnod sylfaen yn defnyddio nifer o dechnegau a dulliau i addysgu'n effeithiol. O fy mhrofiad rwyf wedi gweld ‘social constructivism’ yn cael ei ddefnyddio yn yr ystafell ddosbarth. Mae'r dull hwn yn canolbwyntio ar y plentyn ond yr athrawon sydd yn rheoli’r gwersi. Mae llais y plentyn yn bwysig iawn yn y cyfnod sylfaen ac mae mor bwysig yn y cwricwlwm i Gymru.

Mae'r cyfnod sylfaen yn pwysleisio pwysigrwydd gwersi trawsgwricwlaidd fel y dangosir gan fy mhrofiad addysgu cyntaf. Mae'r cyfnod sylfaen hefyd yn defnyddio themâu i greu ystod o wersi o bob maes dysgu ac yn defnyddio eu themâu i wneud gwersi trawsgwricwlaidd. Yn y cwricwlwm i Gymru mae pwyslais yn cael ei roi ar y cyfrifoldebau trawsgwricwlaidd yn benodol dechnoleg, llythrennedd a rhifedd (Cwricwlwm Cymru, 2020). Mae'r cyfrifoldebau trawsgwricwlaidd hyn yn cael eu targedu yn y cyfnod sylfaen ond bydd yn fwy eglur i athrawon bod angen iddynt dargedu'r tri maes dysgu hyn yn y dyfodol.

Mae'r cyfnod sylfaen yn pwysleisio fod angen adeiladu ar wybodaeth flaenorol felly mae'r egwyddor hon wedi'i defnyddio gan athrawon y cyfnod sylfaen. Maent yn defnyddio'r triongl cynllunio i sicrhau bod plant yn cael gwahanol gyfleoedd i ddysgu mewn gwahanol amgylchoedd ac yn dysgu'r un wers fwy nag unwaith.

I gloi, mae'r cyfnod sylfaen yn ymgorffori'r tair egwyddor hyn yn eu haddysgu. Ni fydd y cwricwlwm i Gymru yn newid mawr i'r ffordd mae'r athrawon yn y cyfnod sylfaen yn addysgu. Bydd mwy o gyfle i'r disgyblion i gael mewnbwn yn yr hyn maen nhw'n ei ddysgu a'r ffordd maen nhw'n cael eu haddysgu. Mae’r egwyddorion y dadleuodd Donaldson eu bod yn hanfodol ar gyfer addysgu da wedi'u gweithredu yn y cyfnod sylfaen. Pan gyflwynir y cwricwlwm i Gymru yn 2022 bydd mwy o ryddid i athrawon baratoi gwersi sy'n addas i'w disgyblion.

